text: Bombealarm på handelsskole afblæst
  03 maj 2016 kl. 16.15
  Tirsdag eftermiddag blev bombealarmen på Rybners Handelsskole i Esbjerg afblæst.
  Efter godt to timers gennemsøgning med bombehunde blev Rybners Handelsskole i Esbjerg kort efter klokken 17 frigivet.
  Syd- og Sønderjyllands Politi oplyser, at der ikke blev fundet sprængstof.
  Politiet efterforsker nu, hvem der står bag den håndskrevne bombetrussel, der blev fundet af nogle elever på skolens herretoilet.
  Truslen blev klokken 13.18 anmeldt til politiet og området var i flere timer afspærret.
  